作者:儲光羲
標題:朝邑蔡主簿期不會二首
內容:下位日趨走，久之賓會疏。空遲偶詞賦，所愧比園廬。朝念池上酌，暮逢林下書。方將固封守，暫欲混畋漁。衰柳隱長路，秋雲滿太虛。遙遙望左右，日入未回車。日入清風至，知君在西偏。車輿既成列，賓僕複能賢。迢遞下墟阪，逍遙看井田。蒼山起暮雨，極浦浮長煙。服義大如志，交歡數盡年。寧言十餘裡，不見空來還。